फिल्मांकन के समय, एक प्रतिबंध आदेश लागू था,
जिसने कानून प्रवर्तन को इस मामले पर सार्वजनिक रूप से बोलने से रोका हुआ था।
इस सीरीज़ में शामिल कई प्रतियोगियों का पहली बार साक्षात्कार हो रहा है।
मॉस्को सबसे सुरक्षित शहरों में से एक है…
…ना सिर्फ़ आईडाहो में, बल्कि शायद पूरे संयुक्त राज्य में।
और तुम कहाँ जा सकते हो जहां कैंपस पर बारहसिंहा चलते हुए दिखे?
यह बेहद शानदार है।
यह बस कॉलेज का एक छोटा सा शहर है।
तुम्हें वहाँ वह सब मिल जाएगा जो स्कूल जाने वाले बच्चों को चाहिए होता है।
वहाँ मुझे मेरे सबसे अच्छे दोस्त मिले।
हमारा समूह बहुत ही ख़ुशनुमा था।
जब हमारे दोस्तों का समूह साथ होता था, तो वही हमारी दुनिया थी।
हमें यही लगता था, "यही है, हमें बस यही चाहिए।"
ज़ैना!
इन बच्चों को देखकर लगता था
कि इनकी ज़िंदगी का सबसे अच्छा समय चल रहा है।
उठो।
जो आगे होने वाला था उसकी कोई कल्पना भी नहीं कर सकता था।
रविवार की सुबह कॉलेज के चार बच्चों का खून हो गया,
उनके शरीर आईडाहो यूनिवर्सिटी के पास एक ऑफ़-कैंपस घर में मिले।
जैसे ही मैं उन सीढ़ियों से ऊपर गई,
मुझे लग गया था कि कुछ अनहोनी हुई है।
मॉस्को के एक छोटे से शहर आईडाहो में रहते हुए लगता है कि कुछ ग़लत नहीं हो सकता।
और फिर अचानक पूरी दुनिया को पता चल जाता है कि मॉस्को, आईडाहो कहाँ है।
पीपल कैंपस में एक हत्यारा
आप बस अनुमान लगा रहे हैं कि कोई क्यों इन बच्चों को नुक़सान पहुँचाएगा,
कोई क्यों मेरे बच्चे को मारेगा?
मैं अपनी ज़िंदगी में पहले कभी इतना अधिक नहीं डरा था।
यह मॉस्को में कोई भी हो सकता था।
इसका कुछ मतलब नहीं बन रहा था।
यह कौन कर सकता है?
क्या यह मुमकिन है कि हत्यारे को औरतों से किसी तरह की नफ़रत थी?
इन बच्चों की मौत को लेकर बहुत तरह की अफ़वाहें फैली हुई हैं।
हमें मौत की धमकियाँ मिल रही थीं।
वो हमारे सबसे अच्छे दोस्त थे, कौन कह सकता है कि यह हमारे साथ नहीं होगा?
हमला लक्षित था, एक "धारदार हथियार" द्वारा।
मैं चाहता हूँ कि यह कहानी बाहर जाए।
सही कहानी।
जिस सवाल का सभी को जवाब चाहिए वह है…
"क्यों"?
"यही चार बच्चे क्यों?"
वन नाइट इन आईडाहो
द कॉलेज मर्डर्स
मॉस्को, आईडाहो
आईडाहो विश्वविद्यालय
मैडी को छोड़ रही थी, आईडाहो विश्विद्यालय में पहला साल…
मैडी मोगन
जैसे ही हमने ओरिएंटेशन के लिए गाड़ी पार्क की,
लाइन में खड़े होकर, माएँ अपनी बेटियों को गले लगा रही थीं,
और मुझे नज़रें फेरनी पड़ती क्योंकि जब भी मैं वह देखती…
कैरेन लैरैमी मैडी की माँ
…जी करता कि मैं बहुत ज़ोर से रोऊँ।
वह बहुत उत्साहित थी।
और मैं बस कोशिश कर रही थी कि रो न पड़ूँ।
मैं हमेशा से जानती थी कि मैं माँ बनना चाहती हूँ।
मैं बहुत जवान माँ थी, मैं 22 साल की थी,
तो मैं मैडिसन को लेकर बहुत सुरक्षात्मक रहती थी,
प्यारी सी, शांत छोटी बच्ची।
मैंने मैडी को कभी रोने नहीं दिया,
मतलब, कभी नहीं।
मैंने हमेशा सुनिश्चित किया कि वह आराम से रहे।
हर चीज़ ऐसी थी जैसे, "तुम्हें अपना गद्दा नहीं पसंद? ठीक है।
हमारे बिस्तर में आकर सो जाओ। तुम्हें झूला नहीं पसंद?
मैं इससे लड़ूँगी नहीं।
मैं तुम्हें उदासी का एक भी पल नहीं दूँगी।"
जब मैं मैडी से मिला, तो वह तीन साल की थी।
स्कॉट लैरैमी मैडी के सौतेले पिता
ओह, वह बस एक किरदार थी।
मैडी कैरेन का छोटा अवतार थी।
वो एक जैसे दिखते थे और एक जैसी ही हरकतें करते थे।
मैडी हमारी शादी में फूल वाली लड़की थी।
लंबे समय तक वह मुझे "स्कॉटी" ही बुलाती थी।
और फिर जब वह बड़ी हुई, तो अपने कुछ दोस्तों से मिली।
और बोली, "यह मेरे पिता हैं।"
और…
मुझे वह सुनकर बहुत ख़ुशी हुई।
"पिता" कहकर बुलाए जाने से मुझे
बहुत गर्व महसूस हुआ।
एक दिन, छठी कक्षा में…
केली गोंसालवेस मैडी मोगन
…मैडी ने कहा, "मुझे अपने नए दोस्त के घर पर रहना है।"
"उसका नाम केली है।"
और मैंने कहा, "ठीक है, तो,
पहले मैं परिवार से मिलना चाहती हूँ।"
गोंसालवेस परिवार
मैं गोंसालवेस परिवार यानी क्रिस्टी और स्टीव से मिला,
और हमारी भी उनसे बनने लगी।
और उस समय पर मुझे लगा, "ठीक है।
"मुझे पता है यह बहुत अच्छा रिश्ता होने वाला है।
मुझे पता है यह… मुझे इस परिवार पर विश्वास है।"
मैडी और केली अभिन्न सहेलियाँ थीं।
तुम उनकी बातें सुनोगे, तो तुम्हें लगेगा कि वो बहने हैं।
केली ऊर्जा से भरी हुई थी।
वह 90 मील प्रति घंटे की रफ़्तार से बोलती, और मैडी बैठकर बस सुनती,
और फिर बस वह शायद दो शब्द बोलती और केली में फिर से जोश आ जाता।
तो, मैडी हमेशा से शांत रही है।
वो एक दूसरे के साथ सही जमते थे।
हमारी टीचर चली गई।
हम बस यहाँ बैठे हैं, मस्ती कर रहे हैं।
-मुझे लेक्सी पसंद है। यह उसका फ़ोन है? -हाँ।
मेरी टीचर आ गई।
मैडिसन मे मोगेन सीडीए - आईडाहो विश्वविद्यालय
छठी कक्षा से,
शायद ही ऐसा कोई पल था जब केली और मैडी साथ नहीं थे।
वे दोनों एक ही कॉलेज में दाख़िला ले रहे थे,
क्योंकि वो एक-दूसरे को कभी नहीं छोड़ने वाले थे।
वह नहीं होने वाला था।
मैं तुमसे प्यार करती हूँ।
उन्होंने तय किया कि वो आईडाहो विश्वविद्यालय जा रहे हैं।
लड़कियाँ जितनी उत्साहित हो सकती थी, उतनी थीं,
और हम केली और मैडी के जीवन के इस नए अध्याय के लिए
बहुत उत्साहित थे।
आईडाहो विश्वविद्यालय
वह बस सही लगा।
मुझे पता था कि मैडी वहाँ सुरक्षित रहेगी।
उस समय, पढ़ाई से ज़्यादा लड़कियाँ
सोरोरिटी जीवन के बारे में सोचती थीं।
उनके दिमाग़ में एकदम साफ़ था
कि वो किस तरह का कॉलेज जीवन अनुभव करना चाहती थीं।
केली और मैं एल्फ़ा फ़ी के सदस्य बने,
हम प्लेज सिस्टर बन गए।
केली हमेशा मज़ाक किया करती थी।
एक बार, उसने…
फ़ीबी दोस्त
…जैसे अपने ऊपर वाले होंठ को नाखून लगाने वाली गोंद से नाक तक चिपका लिया,
और उसे लगा कि उस वक़्त उसके प्रेमी के साथ मज़ाक करना मज़ेदार होगा,
कहते हुए कि होंठ भराई करने में गलती हो गई।
कुछ नहीं हो सकता
उसने बहुत कुछ किया।
वह हमेशा कुछ न कुछ करती रहती थी।
केली गोंसालवेस, विशेष एजेंट।
मैं एफबीआई से हूँ। क्या आपके पास एक सेकंड है?
और फिर वह कहेगी, "मज़ाक कर रही हूँ।"
मेरा मतलब, वही उसकी ख़ुशी थी।
मैडी उन शुरुआती लोगों में से एक थी जिन्होंने मुझे शामिल महसूस करवाया…
एमिली एलांडेंट दोस्त
…आईडाहो विश्वविद्यालय में।
वह उन मस्त लड़कियों में से एक थी जो बड़ी थी,
और सुंदर थी और बहुत मज़ाकिया थी।
स्पॉन्ज, पैट्रिक, तुम्हें एतराज़ है?
मैं और मैडी पाई बीटा फ़ी में थे। हम कुछ बड़ी लड़कियों में से थीं।
ऐशलिन काउच दोस्त
हम बहुत खुश थे कि एक दूसरे को मिल गए,
और हमें पता था कि हम हमेशा के लिए अच्छे दोस्त रहेंगे,
और हमने बस एमिली और ज़ैना को अपने साथ ले लिया।
ज़ैना कर्नोडल
मैं बार्बी काउगर्ल हूँ।
तुम्हें इस बारे में क्या कहना है?
आई-हॉ!
ज़ैना, वह एक जंगली बच्ची थी।
वह किसी से भी दोस्ती कर सकती थी। उसके लिए कोई अजनबी नहीं था।
अंदर आने के बाद हम सबको साथ में लॉन में बैठना पड़ा,
और सबको खड़े होकर बताना था कि तुम कौन हो।
एक लड़की खड़ी हुई और बोली, "हैलो, मेरा नाम ज़ैना है।"
"यह ज़ैनैक्स की तरह है, पर एक्स के बिना।"
मुझे बस उसी का नाम याद था।
ज़ैना कर्नोडल यूनिवर्सिटी ऑफ़ आईडाहो
हम बहुत क़रीब, बहुत नज़दीक थे, हर चीज़ में साथ थे।
नहीं।
वह मेकअप नहीं करती थी, उसे दिखावे की परवाह नहीं थी।
जोज़ी लॉटेरेन दोस्त
मूर्ख ने स्टीलर्स जर्सी पहनी है
हम सभी पार्टियों में स्वेटशर्ट पहनते थे।
वह बहुत ज़्यादा ऐसा था कि हमें फ़र्क़ नहीं पड़ता,
पर हमें पड़ता था।
तुम बंदर जैसी लग रही हो, यार।
यह देखो।
एक साथी सिग्मा काए ने
एक नए फ़्रेशमैन के समूह को ले लिया।
ईथन चैपिन हंटर चैपिन
लोग कह रहे थे, "भगवान, दो बहुत ही सुंदर जुड़वाँ भाई सिग्मा काए से जुड़ रहे हैं।"
मैंने कहा, "मुझे उनसे मिलना है।"
पहले दिन जब मैं ईथन और हंटर से मिला,
तो दो बड़े छह फुट चार इंच लंबे, मज़े करते हुए जुड़वाँ भाइयों को आते हुए देखा…
डीजे मायर्स दोस्त
…तीस सेकेंड लगा जिसके बाद हम सब बुरी तरह हँसने लगे
और लगा कि एकदम सही जोड़ी है।
ईथन चैपिन कॉम 101, क्लास वीडियो
ठीक है। मेरा नाम ईथन चैपिन है। मैं एक फ्रेशमैन हूँ।
मैं माउंट वर्नोन, वाशिंगटन से हूँ।
मैं इस कक्षा से सीखना चाहता हूँ बस…
मुझे नहीं पता, मुझे बस इसमें दिलचस्पी है क्योंकि यह मेरे करियर के रास्ते और मेजर का
हिस्सा है, और मैं आगे बढ़ने के लिए तैयार हूँ।
मेरा मतलब, हम त्रिगुट थे, मैं और ईथन और मेज़ी।
मैं कहूँगा कि ईथन का व्यक्तित्व लगभग चुंबकीय था।
वह उस तरह से एक प्राकृतिक नेता जैसा था।
मैं एक अनुयायी जैसा एकदम ठीक था…
हंटर ईथन का भाई
…क्योंकि वह हमेशा कुछ मज़ेदार करवाता था और हम करते थे।
ईथन पक्का लीडर था।
मेज़ी ईथन की बहन
मैं उसके पास जाती और हंटर उसके पास जाता था।
हम हमेशा साथ रहते थे।
ऐसा कभी नहीं हुआ कि हम
बारह घंटे से ज़्यादा देर अलग रहे हों।
हमें परिवार के केंद्र में रखकर पाला गया,
तो हम सभी के दोस्त थे,
पर एक दूसरे के सबसे अच्छे दोस्त थे।
हमारे बच्चे आईवीएफ़ से हुए, वो असली टेस्ट ट्यूब के बच्चे हैं।
तो, तुम उस पूरी प्रक्रिया से गुज़रते हो।
स्टेसी चैपिन ईथन की माँ
तो हम डॉक्टर के पास थे,
और मुझे यह जाँचने के लिए अल्ट्रासाउंड करवाना था कि क्या मैं गर्भवती हूँ और…
जिम चैपिन ईथन के पिता
उन्होंने स्टेसी के पेट को स्कैन करना शुरू किया और…
एक, फिर एक और था,
और फिर तीसरा था।
तो, जिम मर गया, और मुझे लगा
"ठीक है, वाह।"
पता नहीं, सच कहूँ तो, एक पल था जहां मुझे लगा,
"ठीक है, अब यही हमारी…
हमारी ज़िंदगी है।"
मैं रसोई में खड़ी थी और मेरा पानी फट गया,
पर असल में ईथन का पैर था।
वह सबसे नीचे था।
तो, ईथन रहने की उस स्थिति से थक गया था।
मतलब, मैं उसे प्रभुत्व त्रिगुट नहीं बुलाना चाहती,
पर बस उसका व्यक्तित्व बहुत बड़ा था।
पता नहीं, वह बस तुम्हें हँसाता था।
एक माँ होने के नाते, हमारे बच्चों का एक ही स्कूल में होना बहुत अच्छी बात है।
कितनी अच्छी बात है कि तुम्हारे तीनों बच्चे अभी भी साथ में समय बिताते हैं।
कॉलेज के दौरान, हमारे दोस्तों का एक समूह था
जिनके साथ हम हफ़्ते का हर दिन गुज़ारते थे।
1122 किंग रोड
यह असल में किंग स्ट्रीट है, जहाँ मैं पिछले दो साल रही…
ज़ैना कर्नोडल
…और मुझे हमेशा बस अपने दोस्तों के साथ पूरा समय रहना पसंद है।
किंग स्ट्रीट बहुत मशहूर जगह है।
इसे "पार्टी वाली जगह" से जाना जाता है।
मैं ज़ैना से अपने जूनियर साल में मिली, उसका दूसरा साल।
एवा वुड दोस्त
मैं स्नैपचैट पर ज़ैना से जुड़ी थी,
और मैंने उसका स्थान किंग स्ट्रीट पर देखा।
मैंने उसे मैसेज किया और कहा, "हे भगवान, मैं तुम्हारी नई पड़ोसन हूँ।
मैंने सड़क के उस पार एक लीज़ पर अभी हस्ताक्षर किए हैं।
मैं यहाँ रह रही हूँ।"
हम हमेशा सभी के साथ किंग रोड हाउस में मिलते थे,
जो हमारे घर से एक ब्लॉक दूर है,
मतलब 30-सेकेंड की सैर।
एवा का घर एमिली और जोसी का घर
मैं बस उसे "ज़ैना का घर" बोलता था। दोस्तों का समूह हमेशा आता था।
हंटर जॉनसन दोस्त
मैडी और केली ऊपरी मंज़िल पर रहते थे, डिलन और ज़ैना बीच में,
और फिर बेथनी बेसमेंट में थी।
मैं पाए फ़ाई से बेथनी और डिलन को अच्छी तरह जानती थी।
डिलन एमिली की छोटी थी…
डिलन मॉर्टेनसन
…और सोरोरिटी में इसका मतलब था छोटी बहन।
हम बस साथ बैठते, बातें करते और वक्त बिताते,
और सही में कंट्री संगीत बजाते थे।
हाँ।
ईथन, मेरी तरफ़ देखो।
मुस्कुराओ।
ईथन और ज़ैना,
उनके जानने से पहले बाक़ी सब जानते थे कि वो दोनों एक दूसरे को पसंद करते थे।
ईथन और ज़ैना लगातार मिल रहे थे।
मैं इसके लिए बहुत उत्सुक था।
क्योंकि मुझे ईथन बहुत पसंद था।
मैं और हंटर डेट कर रहे थे,
और हंटर और ईथन अच्छे दोस्त बन रहे थे,
और हम सब साथ में मिला करते थे, हम चार, और ज़्यादा।
हम सब जानते थे कि ईथन और ज़ैना के साथ अलग चीज़ थी।
वो एकदम एक जैसे इंसान हैं,
बस एक लड़का और लड़की।
जैसे, ईथन के कमरे में घुसते ही माहौल ऐसा होता था
कि सब खुश हो जाते थे।
ज़ैना के साथ भी यही होता था।
यह ज़ैना के लिए बहुत अच्छी बात थी।
वह ईथन के लिए भी अच्छा था।
माता-पिता सप्ताहांत, पाँच और छह नवंबर, साल 2022 था।
वह बच्चों के कॉलेज का दूसरा साल था,
और वह सबसे शानदार सप्ताहांत था।
हम कह सकते थे कि ईथन ज़ैना के लिए संजीदा था।
वह बहुत मज़ेदार था।
तुम देख सकते थे कि वो कहाँ से बड़े होना शुरू कर रहे थे,
और स्टेस और मेरे लिए, वह बहुत बड़ी बात थी।
हम रविवार की सुबह निकले, और जब हम शहर से बाहर जा रहे थे,
जिम और मैं, और मैं सच में यह मानती हूँ,
हमने सचमुच एक-दूसरे के साथ हाय-फ़ाई किया, हमने सोचा, "हमने कर लिया है।"
"हमने कर दिखाया।
"हम बढ़िया हैं।"
और माता-पिता के लिए यह महसूस करना बहुत बड़ी संतुष्टि होती है।
और फिर उसे छीन लिया जाना…
सात दिनों में।
वह बहुत कम समय के लिए थी।
तुम्हें अपने बच्चों को पालना होता है ताकि वो उड़ें,
और हमारे पास उसका एक हफ़्ता ही था।
एक हफ़्ता।
नवंबर 13, 2022
सुबह के करीब 11:45 बजे
वह किसी भी दिन की तरह शुरू हुआ।
मैं एमिली के घर पर सोई थी।
मतलब, हमें एक फ़ोन आया।
मैंने…
उसके बारे में ज़्यादा नहीं सोचा।
एमिली और जोसी का घर
1122 किंग रोड
डिलन ने हमें फ़ोन किया था।
वह और ज़ैना रूममेट थे।
और उसने कहा, "कल रात कुछ अजीब हुआ।
"मुझे ज़्यादा नहीं पता
क्या मैं सपना देख रही थी या नहीं,
पर मुझे बहुत डर लग रहा है। क्या तुम आकर घर देख सकती हो?"
उसने कहा, "मैं बेसमेंट में बेथनी के साथ हूँ।"
उसने कहा, "मैंने कई बार ज़ैना को बुलाया और उसने जवाब नहीं दिया,
"पर क्या तुम अभी आओगे?"
मैंने कहा, "ज़रूर, क्या मुझे पेपर स्प्रे लाना चाहिए?"
उसको ज़्यादा गंभीरता से नहीं लिया।
मैं उस समय एमिली के साथ रहती थी।
और फिर मुझे याद है कि वह कहती थी, "हाँ, चलो ज़ैना के घर चलें।
डिलन चाहती है कि हम वहाँ आएँ।"
उसने हमें पहले फ़ोन किया है, कि, "मुझे डर लग रहा है, अपने प्रेमियों को यहाँ ले आओ?"
पर ऐसा नहीं था जैसे कभी कुछ गंभीर नहीं होता था।
बस होता था, कि बर्तन गिर गया।
मतलब असल में कुछ नहीं, क्योंकि मॉस्को है।
फिर हमने सोचा, "हाँ, हम वहाँ जाएँगे, और हंटर,
वह देख लेगा।"
मुझे नहीं लगता मैंने कभी भी मॉस्को में एक दरवाज़ा भी बंद किया है।
जब डिलन ने फ़ोन किया था,
तो मुझे नहीं लगा कि कुछ ज़रूरी था।
तो मैंने ज़ैना के घर की तरफ़ चलना शुरू किया,
और जब हम वहाँ पहुँचे,
तो डिलन और बेथनी घर से बाहर निकल चुके थे।
वो…डरे हुए थे,
बस ऐसे कि…
"मुँह पर हाथ रखकर,
"मुझे नहीं पता क्या चल रहा है", जैसा कुछ था।
जब मैं सीढ़ियों से ऊपर जा रही थी, हंटर जॉनसन पहले से ही घर में था।
हम बस थोड़ा पीछे थे।
जैसे ही मैं अंदर घुसी, मुझे लगा, "कुछ तो सही नहीं है।"
मतलब, तुम लगभग महसूस कर सकते थे।
दरवाज़े से घुसते ही बायीं तरफ़ सीढ़ियाँ हैं,
और फिर तुम ऊपर जाते हो,
और वहाँ लिविंग रूम है।
और फिर हॉल से जाते हुए ज़ैना का कमरा है।
हंटर मुझसे और एमिली से आगे था।
मैंने घर में कदम रखा और तुरंत बाहर निकाल दिया गया,
और हंटर ने कहा, "बाहर निकलो। कोई 911 को कॉल करो।"
हाँ।
हंटर में इतनी हिम्मत थी कि…
उन्हें बोल सके…
पुलिस को बुलाने के लिए…
असली वजह के लिए नहीं।
उसने बहुत अच्छे से शब्द चुनकर कहा,
"उन्हें कहो कि एक बेहोश इंसान है।"
हंटर ने कुछ भी नहीं बताकर
सभी को बहुत सदमा…
पहुँचाने से बचाया।
सुबह के 11:58 बजे 911 कॉल
और डिलन 911 के साथ फ़ोन पर बात कर रही थी,
और मुझे उससे फ़ोन लेना पड़ा क्योंकि वह बहुत ही उन्माद में थी।
उन्होंने कहा, "पता क्या है?"
मैंने कहा, "1122 किंग रोड।"
उसने कहा, "क्या हुआ?" मैंने कहा, "मुझे नहीं पता।"
और फिर…
मुझे लगता है तब हंटर ने कहा, "उनमें…"
उसने बस मुझे सिर हिलाते हुए देखा। उसने कहा, "उनमें नब्ज़ नहीं थी।"
और मेरा मतलब, जब उसने कहा कि उनकी नब्ज़ नहीं थी, तब भी मुझे लगा,
"पैरामेडिक्स आएँगे और उन्हें पुनर्जीवित करेंगे।"
और फिर पुलिस आई…
और मैंने सारे पैरामेडिक्स को बैग ढोते देखा,
पर वे कभी सीढ़ियों के ऊपर या अंदर नहीं गए।
सिग्मा काए फ़्रैटरनिटी हाउस
मैं क़रीब बारह बजे अपने सिग्मा काए भाई द्वारा उठा
जो बिस्तर के पास खड़े होकर मुझे हिला रहा था।
उसने कहा…
"हंटर, तुम्हें जागना होगा। किंग स्ट्रीट पर पुलिस है।"
मैंने कहा, "क्या मतलब?"
उसने कहा, "किंग हाउस के सामने पुलिस है।"
मैंने कहा, "ठीक है, वह शायद सामान्य है।"
कैंपस में कहीं और से ज़्यादा शोर की शिकायतें वहाँ आती हैं।
और मेरा भाई ईथन, दरअसल ज़ैना के साथ किंग रोड हाउस में रहता था।
मैं 12:00 बजे अपनी खिड़की के बाहर देखती हूँ,
जो 1122 किंग रोड के सामने खुलती है,
और मैं अपने दोस्तों को बाहर खड़े हुए देखती हूँ,
हंटर, एमिली।
पुलिस चेतावनी टेप लगाना शुरू कर रही थी।
और तब मुझे पता चला कि कुछ
बहुत बुरा हुआ है।
और मैं बाहर भागी, और सबसे पहले जिसे मैंने पकड़ा वह एमिली थी।
और वह रो रही थी।
और…
डिलन ने एक बात कही,
"मुझे यकीन नहीं हो रहा कि कोई ऐसा करेगा,"
और…
मैं एमिली से फुसफुसाया,
"ज़ैना कहाँ है?"
और उसने कहा,
"वो अंदर है…
और मुझे लगता है वह मर चुकी है।"
मैं बस ज़ैना को जगाना चाहती थी।
और मुझे पता था कि ऐसा नहीं होने वाला था।
तो मैं किंग रोड हाउस की तरफ़ जा रहा था।
मैंने कुछ लोगों को ज़मीन पर बैठे देखा,
और वो वही लोग थे जिनके साथ मैं घूमता था।
और जब मैं वहाँ पहुँचा, तो उन सबके चेहरे पर एक भाव था, जैसे…
दुनिया ख़त्म हो गई है।
मुझे याद है कि मैंने हंटर को
आते हुए देखा,
और मुझे याद है कि हम सब पलट रहे थे और कह रहे थे, "हे भगवान।
"किसी को इसे बताना होगा कि अभी क्या हुआ है।"
मैंने सोचा, "यह क्या हो रहा है?" मतलब, "ईथन कहाँ है?"
और उन्होंने कहा, "ईथन अब यहाँ नहीं है।"
"क्या मतलब, ईथन अब यहाँ नहीं है?"
मैंने कहा, "वो कहाँ गया?"
और उन्होंने कहा, "तुम्हारा भाई मर गया है।"
मैंने कहा, "यह सच नहीं हो सकता।"
और फिर हंटर जॉनसन ने कहा,
"मुझे लगता है कल रात ज़ैना और ईथन की हत्या हो गई।"
मुझे तो यह भी नहीं पता था कि इस पर क्या बोलूँ, क्योंकि यह इतना अजीब था
कि मैंने अपनी ज़िंदगी का लगभग हर मिनट जिसके साथ बिताया है…
मुझे नहीं पता, बस…
पहली इंसान जिसको मैंने फ़ोन किया वह मेज़ी थी।
हंटर ने बस यह कहा, "तुम्हें ज़ैना के यहाँ आना है।"
और मैंने उससे पूछा क्यों, और उसने कहा, "बस आ जाओ।"
"कोई सवाल मत पूछो।" किसी से कहना तुम्हें छोड़ दे।"
मुझे याद है कार में बैठना…
महसूस करना…
हे भगवान। मैं रोने वाली हूँ।
मुझे लग रहा था कि कुछ तो गड़बड़ है।
वह अजीब था।
मुझे पता था।
मैं किराने की दुकान में थी।
मैं एक दोस्त से टकरा गई,
और हम खड़े थे, थोड़ी सी "हाय-हैलो" बातचीत कर रहे थे
और मेरा फ़ोन बजने लगा, और वो…
वह हंटर की आवाज़ थी।
उसने कहा, "ईथन यहाँ नहीं है।"
उसने यह कहा।
उसने कहा, "ईथन यहाँ नहीं है," और मैंने कहा, "तो, उसे लेकर आओ।"
और वह बार-बार कहता रहा, "वो नहीं…
"नहीं, आप समझ नहीं रहे कि मैं क्या कह रहा हूँ, माँ, वो यहाँ नहीं हैं।
ईथन और ज़ैना यहाँ नहीं हैं।"
और मैंने कहा, "तो, जाकर उन्हें लेकर आओ।"
मतलब, मैं इस बात का सामना नहीं कर पा रही थी कि वह मर चुका है।
उसने कहा, "नहीं।"
मुझे लगता है उसने मुझसे कहा, "माँ, आप समझ नहीं रहीं,
"अब वे इस धरती पर नहीं हैं," मुझे यक़ीन है कि उसने मुझसे यही कहा था।
मैंने विश्वास नहीं किया।
मैं रोई नहीं। मैंने नहीं…
मैंने बस अपना सामान छोड़ा और सब्ज़ी की दुकान से बाहर जाने लगी,
गाड़ी में घुसी, और मैं गाड़ी चला रही थी, और मैंने जिम को फ़ोन किया।
उसने कहा, "ईथन की हत्या हो गई।"
और मैं…
मुझे पता नहीं था कि मैंने क्या सुना।
मैंने कहा, "क्या?"
"हाँ, ईथन को कुछ हुआ है, और वह मारा गया है।"
तो हमने कुछ कपड़े पैक किए,
और कार में कूद पड़े, और मॉस्को चले गए।
मॉस्को पुलिस
तो हम ड्राइववे पर बैठे हैं।
पुलिस हमसे बिल्कुल बात नहीं कर रही थी।
मुझे नहीं लगता कि वे हमें देख भी रहे थे।
कोई भी पुलिस वाला हमसे बात नहीं कर रहा था।
और हम सोच रहे थे, "उनसे एक सवाल पूछना चाहिए?"
जैसे, "अभी यह क्या हुआ है?"
मुझे लग रहा था कि उन्हें हमसे बात करनी चाहिए क्योंकि हम थे जो बाहर बैठे थे।
हम बिना जानकारी के वहाँ इतने समय तक बैठे रहे।
बस लग रहा था, "हम बैठे क्यों हैं?"
सबको यह बात समझ आ गयी है कि ईथन और ज़ैना…
ज़िंदा नहीं हैं।
फिर जाकर ख़्याल आया।
हे भगवान, केली और मैडी कहाँ हैं?
उनके फ़ोन वहाँ अंदर बज रहे हैं। उनके फ़ोन उस घर के अंदर हैं।
हमें नहीं पता था कि क्या वे घर पर थे या नहीं, अगर वे वहाँ थे,
तो हमें कुछ नहीं पता था, हम उन तक पहुँच नहीं पा रहे थे।
मैं डिलन के बगल में थी और वह जानना चाहती थी कि वो कहाँ थे,
और हम वहाँ ऊपर कभी नहीं गए।
जोसी मिस्ड कॉल
एमिली आलैंड मिस्ड कॉल
हम पुलिस से बहुत परेशान हो गए थे।
हमें लगा, "तुम हमें कुछ नहीं बता सकते?"
सुना है दो मर चुके हैं
मॉस्को में इतनी जल्दी खबर फैल गई।
क्या हुआ?
किंग में सबकी खिड़कियाँ खुली हुई थी
और सब पर्दे के पीछे से झाँक रहे थे क्योंकि सबने पुलिस की सारी गाड़ियाँ
और चेतावनी टेप देख लिए थे।
कोई अपडेट क्यों नहीं है?
मेरे फ़ोन की घंटी बजती है…
कॉयर डे'लीन में स्वागत है
…और मैडी के प्रेमी जेक का फ़ोन है।
और मेरा दिल एक पल के लिए रुक गया।
जेक मैडी का प्रेमी
और उसने कहा, "कैरेन, क्या तुम्हें पता है अभी मॉस्को में क्या चल रहा है?"
और…
मैंने कहा, "मुझे कुछ नहीं पता।"
तो उसने कहा, "मैडी के घर में हत्या हुई है।
"हमें लगता है ज़ैना मर चुकी है।"
और मेरा दिल बस रुक गया।
मतलब…
मैंने मैडी और केली को फ़ोन किया…
और कोई जवाब नहीं था,
तो मैंने मॉस्को पुलिस विभाग को फ़ोन किया,
और उन्होंने कहा, "हम आपको कुछ नहीं बता सकते।"
और स्कॉट मान नहीं रहा था, उसने कहा,
"पता है, यह शायद बढ़ा-चढ़ाकर बोल दी जाने वाली बात है।"
मैंने कहा, "चलो वहाँ चलकर उसके साथ लंच करते हैं।"
"हम उसे लेंगे और हम देखेंगे…"
कि क्या हो रहा है।"
हम कार में घुसे, हमने गैस ली, और हम मॉस्को की तरफ़ जाने लगे।
मैंने पुलिस विभाग में फिर से फ़ोन किया और कहा,
"मुझे पता है आप मुझे कुछ नहीं बता सकते,
"पर क्या आप यह पुष्टि कर सकते हैं कि क्या 1122 किंग रोड पर हत्या की
एक सक्रिय तहक़ीक़ात चल रही है?
और उसने कहा, "हाँ।"
फ़ोन स्पीकर पर था, ताकि स्कॉट उसे सुन सके।
मतलब, यह असली है।
यह जो भी है, असली है।
पूरे समय, मेरी सोच यह थी
कि हम मैडी और केली को लेंगे,
और उन्हें घर ले आएँगे,
और उन्हें संभालेंगे, गले लगाएँगे, और पता लगाएँगे
कि क्या हुआ था।
मेरा दिल रुक सा गया था।
मुझे नहीं पता था कि क्या सोचूँ।
मैंने एंबुलेंस देखी, पुलिस वाले देखे।
तो पुलिस अभी भी हमसे बात नहीं कर रही है,
और फिर…
आईडाहो विश्वविद्यालय वैंडल अलर्ट।
पुलिस किंग रोड पर हत्या की जाँच कर रही है। परिसर के पास, संदिग्ध अज्ञात है।
सबके फ़ोन बजते हैं,
और अलर्ट आता है जो कहता है, "किंग रोड पर हत्या।"
सभी एक साथ फूट-फूट कर रोने लगते हैं।
दिन के 1:04 बजे - आईडाहो विश्वविद्यालय एक "वैंडल अलर्ट"
हम सबको पहला वैंडल अलर्ट मिला, जो एम्बर अलर्ट की तरह है, लेकिन केवल
आईडाहो विश्वविद्यालय के छात्रों के लिए।
"किंग रोड पर हत्या की जाँच की जा रही है।"
उसमें नहीं बताया था कि कितने लोग हैं। किसने किया।
"हत्या की जाँच की जा रही है।"
केली और मैडी कहाँ हैं?
हमें एक और वैंडल अलर्ट मिलता है।
पुलिस चार लोगों की मौत की जाँच कर रही है।
"चार छात्र मृत पाए गए।"
चौहरी हत्या।
और हम मैसेज देखते हैं, और हम सब कहते हैं, "यह… क्या है?"
क्योंकि किसी ने हमसे कुछ नहीं कहा था।
यह तब आया था जब पुलिस तक ने हमें नहीं बताया था
कि मैडी और केली नहीं रहे और वो भी अंदर थे।
मुझे यह भी नहीं पता कि मैंने अपना फ़ोन देखा था या किसी ने दिखाया था।
कुछ लड़कियाँ पुलिस वालों पर चिल्लाने लगीं।
मैंने अपना फ़ोन दिखाया और कहा, "यह क्या बकवास है?"
और उसने बस मुझे देखा, वो…
उसने मेरा फ़ोन लिया, और कहा, "मुझे नहीं पता था वो यह भेज रहे हैं।"
"मुझे खेद है", और हमने सोचा, "इसका क्या मतलब है?"
उसने कहा, "वो चारों।"
और उस पल में,
मुझे लगता है तब सब कुछ असली हो गया।
और मुझे लगा, "हे, भगवान।"
मतलब…
"क्या चल रहा है?
उस घर के अंदर क्या हुआ था?"
मैं एमिली को मैसेज कर रहा था, पूछते हुए कि क्या चल रहा है,
और उसने मुझे बताया कि हंटर ज़ैना के कमरे में गया,
और उन्हें घावों के साथ पाया,
बहुत सारा खून,
और वह एक हमले जैसा दिखा और महसूस हुआ।
एक दुर्भावनापूर्ण हमला।
ऐसा कौन करेगा?
मतलब, कोई भी नहीं था जो उन्हें नापसंद करता था।
पुलिस
मॉस्को शहर पुलिस विभाग
उन्होंने हम सबको पुलिस स्टेशन आने को कहा।
मैं कभी पुलिस स्टेशन नहीं गई थी, इसलिए मुझे पता नहीं था कि क्या होने वाला है।
उन्होंने हमें एक-एक करके बुलाया…
इंटरव्यू रूम
…एक जगह पर जहां एक ही पुलिस वाला था।
उन्होंने मुझसे सामान्य सवाल पूछे, "तुम एक दिन पहले क्या कर रहे थे?
तुम किसी को जानते हो जो यह करना चाहता था?"
पर…
मैं किसी को नहीं जानता जो ऐसा करना चाहेगा।
पुलिस विभाग
"क्या हुआ? तुमने क्या देखा?"
वे बस हमसे शक हटाना चाह रहे थे, मुझे ऐसा लगता है।
तो हम पुलिस विभाग में पहुँचे।
मुझे याद है कि मैं भाग रही थी,
और बस किसी को भी ढूँढ रही थी बात करने के लिए, कोई भी…
बस कोई भी।
और आखिरकार उन्होंने हमें एक छोटे से कमरे में बिठाया,
और वो पिछले दरवाज़े से अंदर आए,
और एक फ़ाइल खोली
और अफ़सर ने एक तरह से समझाया,
"आपकी बेटी के घर में हत्या हुई है
और वहाँ चार पीड़ित थे।"
और तुरंत हमने सोचा, "क्या?"
इसका कोई मतलब नहीं बन रहा था।
और उन्होंने कहा,
"मैडी एक पीड़िता थी।"
और फिर मैंने कहा, "केली का क्या?"
उसने कहा, "केली भी एक पीड़िता थी।"
मुझे बस याद है बहुत ग़ुस्सा होना, और मतलब…
मतलब…
"यह सच नहीं हो सकता।"
मेरा मतलब, यह आईडाहो है। मेरा मतलब,
ऐसी चीज़ें,
तुम इसे टीवी पर देखते हो, समझ रहे हो…
ईस्ट कोस्ट या ऐसा ही कुछ या…
फिर हमें बाकी दो के बारे में पता चला, और मैंने सोचा,
"यहाँ क्या हो रहा है? यह बकवास है।
"यह अविश्वसनीय है। यह… मतलब, नहीं।"
वो हमें कुछ नहीं बता सकते थे, उनके पास कोई जानकारी नहीं थी।
तो हमारे दिमाग़ बस घूम रहे थे।
यहाँ क्या हुआ हो सकता था?
उस घर में क्या हुआ होगा?
वो अभी भी वहाँ तहक़ीक़ात कर रहे थे,
और वो हमें उसके पास जाने या…
किसी को देखने नहीं दे सकते थे, लड़कियाँ बस…
मतलब…
हम सोच रहे थे, "तो, अब हमें क्या करना है?
मुझे याद है मैं मॉस्को पुलिस की पार्किंग में बैठी थी,
और जब हम कार में बैठ ही रहे थे, तभी मैंने स्कॉट से कहा,
"हम कुछ नहीं कर सकते थे।
हम कुछ नहीं कर सकते थे।"
ये आपके ख़ुद के बच्चे हैं जो कॉलेज जा रहे हैं,
और उन्हें सुरक्षित होना चाहिए और मज़े करने चाहिए,
पढ़ाई करनी चाहिए।
ऐसा कुछ नहीं होना चाहिए था।
मैं यहाँ मॉस्को में, सीन पर लगभग 3:00 बजे से हूँ।
जबसे मैं यहाँ हूँ,
मैंने मॉस्को पुलिस की गाड़ियाँ इस इलाके से आते-जाते हुए देखी हैं,
जहाँ अधिकारियों को चार लोग मृत मिले।
मॉस्को पुलिस का कहना है कि उन्होंने किंग रोड पर अचेतन व्यक्ति के लिए
किए गए फ़ोन का जवाब दिया था।
यह बहुत ही विकसित हो रही स्थिति है,
और हम लोग तब तक यहीं रहेंगे
जब तक आपको बताने के लिए और जानकारी न मिल जाए।
हम मॉस्को तक गए।
हम वहाँ पहुँचे, शायद रात के 9:00 बज रहे थे।
हम जेल गए,
और…
हम पुलिस के साथ बैठे, और उन्होंने हमें बताया कि क्या हुआ था।
उस समय, मुझे नहीं लगता कि किसी को भी कुछ भी विस्तार से पता था।
वहाँ बस वो कॉलेज के चार कमाल के बच्चे थे।
हमें बस पता था कि वो नहीं रहे थे।
विश्वविद्यालय ने कमरों का एक ब्लॉक किराए पर लिया था।
पुलिस विभाग के बाद, हमने हर बच्चे को लिया,
और उन्होंने कुछ चीज़ें उठाई,
और हमें इस होटल के कमरे में एक साथ सोना था।
हम एक होटल लॉबी में खुलते दरवाज़ों के बीच बैठे हैं,
और बस चिल्लाकर रो रहे हैं।
हमारे पास एक जुड़ा हुआ कमरा था और मेज़ और हंट उसमें थे,
पर हम सब बस एक साथ लेटे हुए थे और…
तुम ज़्यादा कुछ नहीं… उस पल में तुम क्या बात करते हो?
बच्चे भी उसी मानसिक हालात में थे जिसमें स्टेस और मैं थे।
वो ऐसे थे कि, "यहाँ अभी हुआ क्या है?
हमारे परिवार को क्या हुआ है? ईथन को क्या हुआ है?"
मुझे याद है मैं सोई नहीं थी।
मेरा मतलब, मुझे नहीं लगता कि हममें से कोई भी कई दिनों तक सोया होगा।
विश्वविद्यालय ने कहा कि हम उनको जो बहुत क़रीब से प्रभावित हुए हैं
रात भर के लिए किंग स्ट्रीट से बाहर रखने के लिए होटल के कमरे में रख रहे हैं।
और मैंने कहा, "ठीक है, हाँ, हम यहाँ सुरक्षित महसूस नहीं करते।
"सच, कहीं भी सुरक्षित महसूस नहीं कर रहे।"
एमिली और हंटर वहाँ थे,
जोसी, डिलन, बेथनी।
तब मैं पहली बार रोया, एकदम वहीं पर।
मतलब, मैंने अपनी माँ को समझाया, मैंने कहा, "मुझे नहीं पता क्या हो रहा है,
पर आज सुबह मेरे साथ यह हुआ।
मैं क्या करूँ?"
हम हॉल में बैठे थे।
हंटर अभी भी सदमे में था।
मुझे लगता है हम सब थे,
पर वह बहुत…
बहुत, जैसे, भूत।
और मुझे लगता है एमिली को उसकी बहुत ज़्यादा चिंता हो रही थी।
मुझे लगता है असलियत महसूस होने लगी थी,
और मैं बहुत डरा हुआ था।
मतलब, मैं पहली पूरी रात नहीं सोया।
मैं और हंटर डरे हुए बिस्तर में गए।
और हमने जो भी शोर सुना, हमें लगा हम पर हमला होने वाला है।
मुझे लगा, "क्या अभी यहाँ कोई है?
मुझे पता भी नहीं", मतलब मैं बहुत डरा हुआ था।
अनजान का डर हम सबको महसूस हो रहा था।
मेरे साथ ऐसा क्यों होगा? मेरे दोस्तों के साथ ऐसा क्यों होगा?
वो हमारे सबसे अच्छे दोस्त थे, अगर हमारे सबसे अच्छे दोस्तों के साथ ऐसा हुआ है,
तो कौन कहेगा कि हमारे साथ ऐसा नहीं होगा?
आईडाहो से खबर,
जहाँ रविवार की सुबह कॉलेज के चार छात्र मारे गए,
उनकी लाशें एक ऑफ-कैंपस हाउस में पाई गईं।
पुलिस ने अभी भी यह घर तहक़ीक़ात करने के लिए अपराध टेप से
बंद रखा है।
पुलिस का कहना है कि यह आईडाहो विश्वविद्यालय के पास एक लक्षित हमला था।
…यह कहना कि यह एक अलग और लक्षित हमला था,
पर उसे पुख़्ता करने के लिए कोई जानकारी नहीं थी।
यह हम सभी के लिए बेतरतीब था…
पर उन्होंने कहा कि यह लक्षित था।
हमारे समूह में बहुत से दोस्त थे।
तुम ख़ासकर उन चारों को निशाना क्यों बनाओगे?
और इसलिए, एक बड़ी अनुभूति हुई
कि इतने महीनों से हमारा पीछा किया जा रहा था
और कोई अंदाज़ा नहीं था।
और…
हमें कोई अंदाज़ा नहीं होता अगर अभी भी किया जा रहा था।
एक इंसान है जिसने हमारे भाई की हत्या कर दी थी।
और वह अभी भी कहीं बाहर है।
न्यूज़नेशन एक्सक्लूसिव
संवाद अनुवादक सुमित रैना